[{"text_idx": "#000001", "text": "Gizakien portaera adimenduna imitatzea da Adimen Artifizialaren helburua. Informatikaren hasieran planteatu ziren erronkak halakoak ziren, xake-jokoan irabaztea eta hizkuntzen artean itzulpen txukunak egitea. Lehen helburua Deep Bluek duela 20 urte baino gehiago lortu zuen. Bigarrena lortzeko bidean gaude, baina dagoeneko, hizkuntza batzuen artean eta testu sinple samarretan, betetako helburutzat jotzen hasi da."}, {"text_idx": "#000003", "text": "Audio edo bideo izan gabe, testu faltsu sinesgarriak sortzeko gaitasuna ere iritsi da. Interneteko hainbat forotako iritzi ustez original asko ez omen dira originalak, eta spam mota berri batean aurrean gaudela esan daiteke, non makinak automatikoki sortzen dituen mezu jakina duten hainbat testu ezberdin. Spam-mezu horien eragina egungo gizartea eta politikagintzan neurtu izan da berriki. Estatu Batuetako kongresuak sarearen neutraltasunaren inguruan hartu beharreko erabaki baten aurrean sare sozialetan egondako eztabaidan erakutsi da mezuen %50 bot direlako erabiltzaile faltsuen bidez zabaldutako mezu artifizialak direla, gehienbat neutraltasuna bertan behera gelditu zedin argudiatzen zutenak. Horrekin neutraltasunaren kontrako eragileek jendetza handia beraiekin bat zegoela irudikatzea lortu zuten."}, {"text_idx": "#000008", "text": "Sistema honek lengoaia naturalaren prozesamenduan ezagunak diren teknikak pauso bat haratago eraman du. Testu kopuru erraldoiak irakurrita gu imitatzeko gaitasuna bereganatu du. Oraindik ere testuak errepikakorrak izan daitezke, eta ezinezko egoerak deskribatu ditzake, adibidez \u201cur azpiko suak\u201d, eta koherentzia hobetzea badago. Hala ere oso zaila da testu bat pertsona batek edo makinak sortu duen bereiztea, eta horrek arrisku handiak ekarri ditzakeela uste dute autoreek beraiek. Hori dela eta ez dute sistema bera publiko egin, beldur baitira testu faltsuak sortzeko erabiliko dela, eta post-egiaren garai hauetan berri faltsuak zabaltzeko gaitasuna areagotzen baitu, bot-en askoren bidez kanpaina koordinatuekin mezu beraren aldaera detektaezinak zabaltzea ahalbideratuz. Eman dioten \u201cdeepfakes for text\u201d izenak aurreratzen digu arriskuaren nondik norakoa. Momentuz eduki ditzakeen erabilpen gaiztoak aztertzen ari dira eta eredu sinpleago bat banatzen dute ikerketarako."}, {"text_idx": "#000012", "text": "Gorde nire izena, emaila eta webgunea bilatzaile honetan komentatzen dudan hurrengorako."}, {"text_idx": "#000014", "text": "Aurreko artikuluaISOC Euskal Herria behar dugu?Hurrengo artikuluaKode-poesia, edo kode eta poesiaren arteko hibridazioa"}, {"text_idx": "#000017", "text": "Kolaboratzaile honen beste artikulu batzuk Gizarte digitalaI+G+BInternetHumanitate Digitalak: Giza eta gizarte zientzietan ikertzeko metodo berriak EuskaraInternetItzulpen automatiko neuronalaren aurrerapenak eskura Gizarte digitalaInternetJauntxorik gabeko amaraun deszentralizatua hemen da"}, {"text_idx": "#000022", "text": "sarean.eus ingurune digitala musutruk beraien ezagutzak partekatu nahi dituzten 50 kolaboratzaileei esker da posible"}]